open-index/open-wikipedia-markdown huggingface dataset:
I Will Be There for You

**I Will Be There for You** הוא סינגל הבכורה של זמרת הקאנטרי האמריקאית ג'סיקה אנדרוס. השיר יצא לאור ב-6 בפברואר 1999, כסינגל הראשון מתוך אלבום הבכורה שלה, "Heart Shaped World", על ידי חברת התקליטים דרימוורקס.

## הצלחה
השיר מוקם במקום ה-28 במצעד הפזמונים "Hot Country Songs" האמריקאי, במקום השמיני במצעד האמריקאי "בילבורד הוט 100" ובמקום ה-43 במצעד הפזמונים הקנדי "Canadian RPM Country Tracks".

## מיקומי שיא

## קישורים חיצוניים

## הערות שוליים

קטגוריה:שירי 1999
קטגוריה:סינגלי בכורה מ-1999
קטגוריה:שירים באנגלית
ארז קפריסאי

**ארז קפריסין** (שם מדעי: *Cedrus brevifolia*) הוא מין של מחטנאי מסוג ארז. מקורותיו בהרי הטרודוס  במרכז קפריסין. הוא גדל בעמק הארזים ביער פאפוס שבקפריסין.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארז
I'll Be There for You (שיר של בון ג'ובי)

**I'll Be There for You** הוא סינגל שהוקלט על ידי להקת הרוק האמריקאית "בון ג'ובי". השיר יצא לאור ב-4 באפריל 1989, כסינגל השלישי מתוך האלבום ניו ג'רזי, על ידי חברת התקליטים Mercury Records.

השיר הגיע בשיאו למקום הראשון במצעד הפזמונים בילבורד הוט 100.

## מיקומי שיא

## קישורים חיצוניים

## הערות שוליים

קטגוריה:בון ג'ובי
קטגוריה:שירים באנגלית
קטגוריה:בלדות משנות ה-1980
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת מרקורי רקורדס
ים אריאקה

**ים אריאקה** (ביפנית: **有明海**) הוא ים ומפרץ שנמצא ליד המחוזות פוקואוקה, סאגה, נגסאקי וקוממוטו שביפן. בנוסף, הוא נמצא ליד האי קיושו.

הים משמש לחקלאות עופות, כאשר נורי היא תוצר עיקרי. בים אריאקה, ישנם מינים שונים של בעלי חיים, כולל יבשתנים, פינידאה  וסרטני כנר .

## אקלים
הטמפרטורה הממוצעת היא 17 מעלות צלזיוס. החודש הכי חם הוא אוגוסט (26 מעלות צלזיוס). החודש הכי קר הוא ינואר (6 מעלות צלזיוס). כמות המשקעים הממוצעת היא 2,386 מילימטרים בשנה. חודש יולי הוא החודש שיש בו הכי הרבה גשם (442 מ"מ גשם), וחודש ינואר הוא החודש שיש בו הכי פחות גשם (51 מ"מ גשם).

## לקריאה נוספת

*菅野徹『海辺の生物』小学館 
*佐藤正典編『有明海の生き物たち 干潟・河口域の生物多様性』海游社 
*西尾建『有明海干拓始末　たたかいぬいた漁民たち』日本評論社　1985, 


## קישורים חיצוניים


* 


## הערות שוליים

קטגוריה:יפן: ימים
קטגוריה:יפן: מפרצים
הפועל אפיקים

**הפועל אפיקים** הייתה קבוצת כדורגל ישראלית מקיבוץ אפיקים, הבכירה מבין קבוצות הכדורגל מהתנועה הקיבוצית, יחד עם הפועל כפר בלום, מבחינת הישגיה.

## היסטוריה
בסוף שנת 1924 ארגנו חברי "קיבוץ השומר הצעיר", שמו הראשון של קיבוץ אפיקים שאך זה נוסד, קבוצת כדורגל במושבה בית-גן שבגליל התחתון ליד יבנאל. ב-1948 הוקמה קבוצת הכדורגל של קיבוץ אפיקים, ששיחקה בשנותיה הראשונות בעיקר במשחקי ידידות נגד קבוצות מסביבות הכנרת ומאזור בקעת הירדן. ב-1955 הופסקה פעילותה של הקבוצה בשל מחסור בשחקנים פעילים.

ב-1962 חזרה הקבוצה לפעילות והיא החלה לשחק בליגה ג' מחוז העמקים, ותוך עונה אחת עלתה לליגה ב'. אז גם הוקם מגרש הכדורגל בכניסה לקיבוץ.

בעונת 1975-76 עשתה הקבוצה היסטוריה ועלתה לליגה א' צפון. תקופות הזוהר של הקבוצה היו בעונת 1964-65, שבה העפילה לרבע הגמר בגביע המדינה, ובשש השנים ששיחקה בליגה א' צפון, בין העונות 1976-77 ל-1981-82.

### משחקי הקבוצה בליגה א'
לאחר 12 שנים בליגה ב' הגיע מאמן צעיר מצפת בשם שלומי אדרעי, ובשנה השנייה שלו בהפועל אפיקים עלתה הקבוצה לליגה א׳. כוכבי הקבוצה היו אורי מנצ׳ל, בצלאל מנדלוביץ׳, יואל יהונתן, אלישע הירשפלד, אבשי טל, אבנר ברניב, חיים רוזנבלום, והשוערים קוז׳מן ואברהמל׳ה איינהורן. לקראת העונה הראשונה בליגה א׳ הצטרפו לקבוצה נועם צידקוני ויאיר המר.

בספטמבר 1977 נסעה הקבוצה למחנה אימון בגרמניה, ואת ההובלה לקח דור חדש של שחקנים צעירים: יורם קוגל, גיורא אסטרי, אהד תדמור, ניר שטיין, שלום פסי, אלון תמיר, ברוך זלצר, בני טוביאס, יגאל גרוס ושלמה הירשפלד, שאליהם הצטרפו גם שחקני נוער, שבלטו באותה תקופה: יורם קוסטרינסקי, אייל ויטמן, מיימון לוי ורן רוזן. מנהל הקבוצה בשנים אלה היה חנן וויס, בעזרת צבי אשכנזי, אמיר ענברי והאפסנאי יצחק בריק.

אחרי שנתיים מוצלחות בליגה א׳, כולל הישג שיא של מקום שישי בליגה, התחלף המאמן. אהרל'ה גרשגורן, מכוכבי מכבי חיפה, החליף את שלומי אדרעי ושימש מאמן-שחקן, בתפקיד בלם. בשנתיים עם גרשגורן כמאמן-שחקן הבקיעה הקבוצה מעל 40 שערים בכל עונה, וחזרה שוב על ההישג של מקום שישי בליגה. שחקנים משמעותיים נוספים שהצטרפו בתקופה זאת לקבוצה היו השוערים משה אלסטר ורועי פרי, לוני לוי, דורון ביכלר, אבי ונגר, אייל פינקל ורון ציבלין.

כעבור שנתיים, ארה׳לה גרשגורן עזב, ואחרי תחילת עונה קשה קיבל על עצמו את תפקיד המאמן-שחקן אבה גינדין, שחקן נבחרת ישראל לשעבר, שהצליח להשאיר את הקבוצה בליגה במחזור האחרון.

בשנה האחרונה בליגה א' אימן את הקבוצה דוד גוזלן, מנהל הקבוצה היה יורם קוגל, והגיעו שחקני חיזוק משמעותיים: אלי פולק, חנן רוטמן וגרשון גורפינקל, אבל לא הגיע ״דם צעיר חדש״, מכיוון שקבוצת הנוער נסגרה בשל בעיות תקציב. במשחק האחרון של העונה, הקבוצה לא הצליחה לנצח כדי להישאר בליגה וירדה בחזרה לליגה ב׳.

בעונת 1986-87 ירדה הקבוצה לליגה ג', שם שיחקה עד שהתפרקה באמצע שנות ה-90.

בשנת 2008 נהרס גם מגרש הכדורגל בקיבוץ ועל חורבותיו הוקם מתחם צימרים.

### הופעות בגביע המדינה
ההישג הגדול של הקבוצה בגביע המדינה בכדורגל היה בעונת 1964-65, לאחר שהעפילה לרבע הגמר, שבו הפסידה 1-0 למכבי פתח תקווה.

בעונת 1982-83 הדיחה את עירוני אשדוד והפועל תל חנן והגיעה לסיבוב ז' בגביע, שבו שיחקה מול מכבי תל אביב והפסידה 3-0.

## שחקני עבר במועדון
* עמי אילון
* אהרון גרשגורן
* אבה גינדין
* רון ציבלין
* חנן רותם (רוטמן)
* חיים רוזנבלום
* אברהם (אבו) מיכאל
* אשר יעיש

## הערות שוליים

קטגוריה:קבוצות כדורגל ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-1948
קטגוריה:קבוצות כדורגל ישראליות שהתפרקו
קטגוריה:אפיקים (קיבוץ)
תקליד

**תקליד** (בערבית: تَقْليد) הוא מושג בפיקה אשר מתייחס להתנהגות של אדם בהתאם לפסיקותיו והבנותיו של אדם אחר. האדם שמבצע את פעולת התקליד נקרא מוּקַלִיד. המשמעות המובהקת של המונח משתנה בהתאם להקשר ולגיל. השימוש הקלאסי במונח שונה בין האסלאם הסוני לאסלאם השיעי. השימוש האסלאמי הסוני מייחס לעיתים את התקליד להתאמה הבלתי מוצדקת של אדם אחד להוראתו של אדם אחר, בעוד שבדרך כלל מדובר על ההתאמה המוצדקת של חסר הידע המתאים להוראתו של האדם המוסמך לפסוק הלכות. לעיתים המושג מתאר הליכה עיוורת אחר אדם, בין אם היא מוצדקת או לא.

בניגוד לזרם הסוני, השיעים מדברים על התקליד כעל ההתאמה הכללית והמוצדקת של האדם הרגיל להוראותיו ופסיקותיו של האדם המומחה והמוסמך, כמו המרג'ע תקליד

## קישורים חיצוניים
* 

## הערות שוליים

קטגוריה:מושגים באסלאם
מי נהר

"**מי נהר**" הוא סינגל של הפרויקט של עידן רייכל שהוקלט על ידי הזמרת הישראלית ענת בן חמו. השיר יצא לאור ב-8 במרץ 2009, כסינגל החמישי מתוך האלבום "בין קירות ביתי", על ידי חברת התקליטים הליקון.

## רקע וכתיבה

השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום.

## הצלחה
השיר הגיע בשיאו למקום הרביעי במצעד השבועי של רשת ג', ושהה שם למשך כ-12 שבועות. במצעד הפזמונים השנתי של התחנה, דורג השיר במקום ה-16. במצעד הפזמונים השנתי של גלגלצ דורג השיר במקום ה-15.

נכון לאפריל 2020, מונה הצפיות של הקליפ של השיר באתר יוטיוב עומד על כ-2 מיליון. כמו כן, מונה ההשמעות של השיר ברשת הזרמת המדיה ספוטיפיי עומד על כחצי מיליון.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים על נהרות
קטגוריה:סינגלים בהוצאת הליקון
אייל לשם

**אייל לשם** הוא רופא ישראלי, פרופסור לרפואה פנימית ומחלות זיהומיות בפקולטה לרפואה באוניברסיטת תל אביב. מנהל את המכון לרפואת מטיילים ומחלות טרופיות בבית החולים תל השומר (משנת 2019).

## ביוגרפיה
לשם הוא בוגר בהצטיינות של בית הספר לרפואה של הטכניון משנת 2000, ובעל התמחות ברפואה פנימית והתמחות-על מחלות זיהומיות בבית החולים תל השומר. ב-2006, עבר השתלמות קלינית במרכז רפואי CIWEC בקטמנדו. בשנים 2012–2015, עבר השתלמות ב (CDC) באטלנטה. בשנת 2019, קיבל תעודה ברפואה טרופית והיגיינה מאוניברסיטת גלאזגו בסקוטלנד.

לשם עובד כרופא מומחה בכיר ביחידה למחלות זיהומיות, בכיר במחלקה פנימית ג', ומשנת 2019, מנהל את המכון לרפואת מטיילים ומחלות טרופיות בתל השומר.
הוא מתמחה בזיהומים ויראליים ובמחלות הנרכשות בנסיעה לאזורים טרופיים ומדינות מתפתחות.
לשם הוא עורך חבר בפרסום הרשמי של הארגון הבינלאומי לרפואת מטיילים (JTM), חוקר אורח ב-CDC באטלנטה ויועץ לארגון הבריאות העולמי.

פרופ' לשם הוא פרופסור חבר קליני בחוג לרפואה פנימית בפקולטה לרפואה באוניברסיטת תל אביב, חיבר מעל 100 מאמרים מדעיים והשתתף בכתיבת ספרי רפואה. חבר באיגוד הישראלי למחלות זיהומיות, האיגוד הישראלי לפרזיטולוגיה, פרוטוזואולוגיה ומחלות טרופיות ובאיגוד הבינלאומי לרפואת מטיילים.

בעקבות התפרצות נגיף הקורונה בישראל, בשל התמחותו במחלות טרופיות וזיהומים ויראליים, הרבה להתראיין בכלי התקשורת.

## רשימת פרסומים
קישור לרשימת מאמריו של פרופ' לשם באתר הספרייה הלאומית לרפואה של ארצות הברית

## קישורים חיצוניים

* פרופ' אייל לשם באתר בית החולים שיבא
* פרופ' אייל לשם באתר הרצליה מדיקל סנטר

## הערות שוליים

קטגוריה:בוגרי אוניברסיטת גלאזגו
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:רופאים ישראלים בארגון הבריאות העולמי
קטגוריה:סגל המרכז הרפואי ע"ש חיים שיבא - תל השומר
קטגוריה:רופאים פנימיים ישראלים
קטגוריה:סגל אוניברסיטת תל אביב: רפואה
גשר הדודות

**גשר הדודות** היה גשר אירי (הבנוי מתחת לקו המים), שאפשר לכלי רכב לחצות את נהר הירדן וחיבר את הגליל לגולן ובית צידא. מיקומו כקילומטר מצפון לכנרת, בסמוך ליישוב כרכום וצפונית לגשר אריק. הגשר נהרס באחת מהצפותיו של הירדן ונבנה מחדש מספר פעמים על ידי צה"ל. כיום הגשר שבור, ואינו מאפשר מעבר.

ב-29 בדצמבר 1975 רכב שהסיע 'דודות' של האגודה למען החייל מצפת לפעילות ברמת הגולן חצה את הגשר בזמן שיטפון ונסחף. הנהג ושתי נוסעות נוספות הצליחו להיחלץ מהזרם, נוסעת נוספת הצליחה לתפוס בסלע בולט וחולצה במסוק. הנוסעת החמישית, חנה איזנברג, נסחפה וטבעה למוות. במקום קיימת אנדרטה לזכרה.
ממוזער|אנדרטה לזכר חנה איזנברג שנספתה במקום

במקום קיימת גם פינת הנצחה לזכרו של גיא גמליאלי, חייל מודיעין שדה, שנהרג במהלך אימון צליחת הנהר.

## הערות שוליים

קטגוריה:רמת הגולן: תחבורה
הדודות
פרס האקדמיה האוקראינית לקולנוע

**פרס האקדמיה האוקראינית לקולנוע,** המכונה "דג'יגה הזהב" (באוקראינית: **«Золота дзиґа»**) הוא פרס הסרטים הלאומי של אוקראינה, המוענק על הישגים מקצועיים בפיתוח הקולנוע האוקראיני. הפרס הוקם בשנת 2017 על ידי האקדמיה האוקראינית לקולנוע (Українська кіноакадемія). הטקס הראשון התקיים ב-20 באפריל 2017 בקייב במלון *Fairmont Grand Hotel*.

## בחירת הסרטים והזוכים
תחרות בחירת הסרטים המועמדים לפרס הראשון נערכה בין 20 בפברואר ל-20 במרץ 2017. הסרטים שהוקרנו בשנת 2016 היו זכאים להתמודד והיו צריכים להיות כאלה שהוקרנו בין 1 בינואר ל-31 בדצמבר 2016.

רשימת הסרטים המלאה (שהייתה רשימה ארוכה) שהתמודדה בפרס הראשון כללה 54 סרטים: 12 מהם סרטים עלילתיים, 15 סרטים קצרים, 19 סרטי תעודה ו-8 סרטי אנימציה. סך הכל הוגשו 76 סרטים. המועמדים זוהו באמצעות צפייה לא מסחרית ובעותקים מקוונים של הסרטים.

ב-3 באפריל 2017, פרסמה מועצת האקדמיה לקולנוע רשימה קצרה של 17 מועמדים לפרס הסרטים הלאומי הראשון. הזוכים נבחרים על ידי כל חברי האקדמיה באמצעות הצבעה בת שלושה שלבים.

## קטגוריות
הקטגוריות הבאות קובעות את הזוכים בפרס הסרט:
* הסרט הטוב ביותר
* הבמאי הטוב ביותר (פרס יורי אילינקו)
* השחקן הטוב ביותר
* השחקנית הטובה ביותר בתפקיד הראשי
* השחקן המשני הטוב ביותר
* שחקנית המשנה הטובה ביותר
* הצלם הטוב ביותר
* אמן ההפקה הטוב ביותר
* התסריטאי הטוב ביותר
* המלחין הטוב
* הסרט התיעודי הטוב ביותר
* סרט האנימציה הטוב ביותר
* הסרט העלילתי הטוב ביותר
* אמן האיפור הטוב ביותר (מאז 2018)
* אמן התלבושות הטוב ביותר (משנת 2018)
* מהנדס הקול הטוב ביותר (מאז 2018)
* העריכה הטובה ביותר (מאז 2019)
* השיר הטוב ביותר (משנת 2019)
* פרס חביב הקהל (משנת 2018)
* פרס דג'יגה הזהב על תרומה להתפתחות הקולנוע האוקראיני

## סמל
הסמל העיקרי של פרס הסרט הלאומי הוא פסלון "דג'יגה הזהב" המסמל את ההתפתחות המהירה והמתמשכת של הקולנוע האוקראיני. בנוסף, שם הפרס מזכיר את המורשת היצירתית של הקולנוען הבולט דג'יגה ורטוב. יוצרת הפסל היא אולגה זכארובה, מנהלת שיווק אסטרטגית בקבוצת המדיה "אוקראינה" (Медіа Група Україна).

### עיצוב
את עיצוב הפסלון פיתח האמן האוקראיני נזאר ביליק, שתיאר זאת כך: "המרכיב העיקרי בקומפוזיציה הוא סרט העשוי מסרט, ריבוע מוזהב שמסתובב באופן דינמי ומייצג את הקולנוע. צורת הפסלון דומה לנענע, אש, נבט, שהם סמל להתפתחות וחידוש של הקולנוע הלאומי".

## טקסים

## ראו גם
*פרס אוסקר
*פרס נשר הזהב (רוסיה)

## קישורים חיצוניים

* 

* פרס הקולנוע הלאומי של אוקראינה באתר האקדמיה האוקראינית לקולנוע
* 
* 
* 
* "פרס האקדמיה האוקראינית לקולנוע", בפליקר

## הערות שוליים

דג'יגה
קטגוריה:קולנוע באוקראינה
תחושה מוקדמת (סרט, 2020)

**תחושה מוקדמת** (באוקראינית: **Передчуття**) הוא סרט דרמה אוקראיני בבימויו שלויאצ'סלב קרישטופוביץ'. הסרט שוחרר לאקרנים בשנת 2020 .

**מוטו**: כל דבר בחיים צריך להיעשות בזמן.
## תקציר עלילת הסרט
חייה האיטיים של עיירת החוף הפרובינציאלית N מעורערים פתאום בשל שערורייה מקומית, שמתרחשת סביב אדם שהלך לעולמו. רק האישה והחבר יודעים על מקום קבורתו, אך הם מסרבים מכל וכל לספר על כך לאחרים. כזו הייתה צוואתו של המנוח, אקסצנטרי המאוהב בים.

כל אחת מהדמויות מחפשת תשובות לשאלות שלו, אך הן מחפשות את התשובות בחוץ, בחברה, באחרים, ולכן אינה מוצאת תשובה. תחושת חרדה מתמלאת כשמשהו עומד לקרות.
## שחקנים ודמויות
* סטניסלב בוקלן - פטרו
* קסניה ניקולאייבה - ליסה
* לריסה רוסנאק - אנה
* אולכסנדר טוקארצ'וק - שופט
* אירינה בניוק - מריה
* סרגיי פאשצ'נקו - ולנטין
* יבגניה מוץ - דאשה
* יורי יבסיוקוב - שען
## הפקה
ביוני 2018 החל צילומי הסרט שנערכו בעיקר באודסה וצ'רנומורסק. ההפקה הסתיימה במאי 2019. פרויקט הסרט הפך לאחד הזוכים בבחירה התחרותית העשירית של הסוכנות הממלכתית האוקראינית לקולנוע. העלות המשוערת של הסרט היא 27,155,500 הריבניה. מתוכם, הממשלה מימנה כ-50% מעלות הסרט (13.6 מיליון.) כמו כן, הוענקו כספים על ידי קרן אורקולית סלובקית.

## קישורים חיצוניים
*  

## הערות שוליים

קטגוריה:סרטי 2020
קטגוריה:סרטי דרמה
קטגוריה:סרטים אוקראיניים
פו הדב הכי טוב בעולם

**פו הדב הכי טוב בעולם** (באנגלית: **Winnie-the-Pooh: The Best Bear in All the World**) הוא ההמשך הרשמי השני (לאחר הספר "בחזרה ליער מאה העצים") לסדרת הספרים "פו הדב" מאת אלן אלכסנדר מילן. הספר יצא לאור לראשונה במקור ב-6 באוקטובר 2016, לציון 90 שנה לפרסום הספר הראשון בסדרה. הספר כולל ארבעה סיפורים קצרים, כאשר כל אחד מהם נכתב על ידי סופר ילדים - פול ברייט, ג'ין וויליס, קייט סונדרס ובריאן סיבלי. הספר מאויר בסגנונו של ארנסט שפארד, על ידי מרק בורג'ס.

הספר תורגם לעברית על ידי עטרה אופק, ויצא לאור לראשונה בישראל בשנת 2017 על ידי הוצאת דני ספרים.

## עלילה

הספר כולל ארבעה סיפורים קצרים. כל פרק מתרחש בעונה אחרת מעונות השנה. 

הפרק הראשון נקרא "סתיו" מאת פול ברייט, ובו מתכוננים פו הדוב וחבריו לפגישה עם דרקון נושף-אש, בזמן שכריסטופר רובין הנרגש מתכונן להופעתו במחזה של הכפר בתור ג'ורג' הקדוש. 

הפרק השני נקרא "חורף" מאת בריאן סיבלי, ובו מוצגת דמות חדשה - פינגווין. בסיפור זה יוצאת החבורה לחפש את כריסטופר רובין, שהשאיר להם פתק שאינם מצליחים לפענח, בדרכם הם משתעשעים במזחלת ונהנים בשלג החורפי. 

הפרק השלישי נקרא "אביב" מאת ג'ין וויליס, אשר עוקב אחר פו הדב וחזרזיר היוצאים לחפש חמור שאיה חושד כי הוא חושק בדרדרים שלו, ורק לאחר פגישה עם הינשוף החכם, שמאיר את עיניו, חוזר אליו ביטחונו העצמי.

הפרק הרביעי והאחרון נקרא "קיץ" מאת קייט סונדרס, ובו יוצאים החברים למסע אל אפריקה החמה ואל מקורות הנילוס, בתקווה להגיע אל הגלידה שאולי מצפה להם שם.

## הדמות החדשה
זמן קצר לפני פרסומו הוכרז כי בספר תופיע דמות חדשה, פינגווין. דווח כי פינגווין הוא הדמות החדשה הראשונה שהוסמכה על ידי אחוזת מילן.

## קישורים חיצוניים
* פו הדוב הכי טוב בעולם, באתר של עטרה אופק
* פליסיה שרון, פו - הדוב הכי טוב בעולם, בדף פרוזאין, 12 בינואר 2018

## הערות שוליים

קטגוריה:ספרי הוצאת דני ספרים
קטגוריה:פו הדב
קטגוריה:ספרי 2016
קטגוריה:ספרי ילדים ונוער
סולניטסטה

**סולניטסטה** (בבולגרית: **Солницата**; "עבודות המלח"), היא עיר עתיקה, שנחשפה בבולגריה בחפירות ארכאולוגיות שנערכו ב-2005 סמוך לפרובדיה, עיר מודרנית השוכנת בצפון מזרח בולגריה סמוך לחופי הים השחור. לפי הממצאים שנתגלו במקום מדובר ככל הנראה בעיר העתיקה ביותר באירופה ששגשגה באזור בשנים 4700-4200 לפנה"ס. במקום נתגלו שרידיהם של מכרות מלח ומשערים שהתקיימה שם תעשיית מלח משגשגת שהתבססה בסביבות 5500 לפנה"ס, והייתה הבסיס להתפתחותו של המרכז האורבני. העיר הייתה מוקפת חומה על מנת להגן על המלח שנחשב מוצר מבוקש ויוקרתי בעת העתיקה ותרם תרומה מכרעת לשגשוגה הכלכלי של העיר.

על אף שמספר תושביה היה נמוך אף ביחס לערים עתיקות אחרות באותה תקופה ומנה כ-350 איש בלבד גורס וסיל ניקולוב, מנהל החפירות הארכאולוגיות במקום, כי היא עונה לקריטריונים של עיר פרהיסטורית.

ייצור המלח היה הכוח המניע מאחורי כלכלת סולניטסטה שככל הנראה שימשה כמקור המרכזי או אף הבלעדי של אספקת המלח לאזור הבלקנים. כלי החרס הרבים פריטים מנחושת ומזהב שנמצאו במקום מצביעים על התעשרותם של התושבים כתוצאה מהמסחר המשגשג במלח.

העיר נפגעה ברעידת אדמה קשה בשנת 4,550 לפנה"ס שגרמה לחורבן והרס רב של ביצורי העיר אך ככל הנראה הצליחה להשתקם וננטשה מסיבות לא ברורות בין 4000 ל-4200 לפנה"ס.

## קישורים חיצוניים

* 

קטגוריה:ערים עתיקות שנהרסו
ז'וזף דה מיריבל

**מארי פרנסואה ז'וזף דה מיריבל** (בצרפתית: **Marie François Joseph de Miribel**; 14 בספטמבר 1831 – 12 בספטמבר 1893) היה ראש המטה הכללי של צבא צרפת בין השנים 1878–1879 ואז שוב בין 1890–1893.

## ביוגרפיה
משפחת מיריבל היא משפחה עתיקה אשר מוצאה מדופינה. ב-1692 עקרה המשפחה לגרנובל. המשפחה טענה להיותה חלק מהאצולה הצרפתית, וב-1954 זכתה להכרה רשמית כאשר צורפו בניה לאיגוד העזרה ההדדית של האצולה הצרפתית.

ז'וזף דה מיריבל נולד ב-14 בספטמבר 1831 במונטבונוט-סן-מרטין, כבן הרביעי (מתוך חמישה) של ארטוס דה מיריבל אשר שימש כראש עיריית גרנובל בין השנים 1842–1845 ושל אלכסנדרינה דה ולורי. ב-1851 הוא התגייס לצבא צרפת ולמד באקול פוליטקניק ולאחר מכן הוצב בכוחות הארטילריה. הוא לחם במלחמת קרים ולאחר מכן במלחמת אוסטריה-סרדיניה וב. ב-23 בנובמבר 1870 הוא הועלה לדרגת קולונל. הוא לחם במהלך מלחמת צרפת–פרוסיה, ובין היתר השתתף ב ובדיכוי הקומונה הפריזאית.

ב-3 במאי 1875 הוא הועלה לדרגת ז'נרל דה בריגדה. מכיוון שמיריבל נודע כמלוכני ב-1878 מינה אותו נשיא צרפת פטריס דה מק-מהון אשר היה מלוכני בעצמו, לראש המטה הכללי. כאשר התפטר מק-מהון מתפקידו ב-1879 סולק מיריבל מהתפקיד. ב-24 ביולי 1880 הוא קודם לדרגת ז'נרל דה דיוויזיה. הוא פיקד על הדיוויזיה ה-26 ואז על הקורפוס ה-6, וב-8 ביולי 1889 קיבל דרגת קצין גדול בלגיון הכבוד. ב-1890 מינה אותו הנשיא לאון גמבטה לראש המטה הכללי. גמבטה קיווה באמצעות צעד זה להתחנף למפקדי הצבא שמיריבל היה אהוד מאוד עליהם. לימים נמתחה על התנהלותו בתקופה זו ביקורת קשה, ונטען שהוא קידם את ידידיו לתפקידים שלא היו ראויים להם. כמו כן, הוא היה האיש שהכניס למטה הכללי רבים מהקצינים שהיו מעורבים לימים בפרשת דרייפוס.

מיריבל נפטר ב-12 בספטמבר 1893 בגיל 61. את מקומו כרמטכ"ל מילא ראול לה מוטון דה בואדפר.

## קישורים חיצוניים

## הערות שוליים

קטגוריה:גנרלים צרפתים
קטגוריה:קצינים גדולים בלגיון הכבוד
קטגוריה:אנשי צבא צרפתים במלחמת קרים
קטגוריה:צרפתים במלחמת צרפת–פרוסיה
קטגוריה:צרפתים שנולדו ב-1831
קטגוריה:צרפתים שנפטרו ב-1893
טאראס: השיבה

**טאראס: השיבה** (באוקראינית: **Тарас. Повернення**; נקרא גם "טאראס: פרידה מהמדבר") הוא סרט עלילתי אוקראיני שביים וכתב אולכסנדר דניסנקו, המספר על תקופת גלותו של טאראס שבצ'נקו בקזחסטן. הסרט הופק בשיתוף פעולה בין אוקראינה וקזחסטן.
## תקציר עלילת הסרט
1857. הסרט מספר על טאראס שבצ'נקו בגלות בשבועות האחרונים הקשים של שהותו במצודת נובופטרובסקי במנגיסטאו (שבקזחסטן), לפני הדחתו משורות הצבא. עלילת הסרט מבוססת על סיפור רדיפת שבצ'נקו על ידי סוכני המשטרה החשאית של הצאר.

## שחקנים ודמויות
* בוריס אורלוב - טאראס
* אנה טופצ'י - אגטה אוסקובה
* יורי שולגן - אירקלי אוסקובה

## הפקה
התסריט של הסרט זכה בתחרות התסריטים הבינלאומית לרגל 200 שנה לשבצ'נקו במרץ 2012, אך מעולם לא הועלה לכדי הפקה. הסוכנות הממשלתית לענייני קולנוע דרשה מהתסריטאי והבמאי אולכסנדר דניסנקו לשנות את התסריט ולהסיר סצנות המכוונות נגד האימפריאליזם הרוסי והשוביניזם, אלכסנדר דניסנקו לא הסכים לכך והפרויקט נסגר.

הדיונים על החייאת הפרויקט התחדשו בשנת 2015, זמן קצר לאחר סיפוח חצי האי קרים, כאשר הגישה האוקראינית כלפי רוסיה שובה הייתה עוינת והפעם הממשל הסכים לממן את ההפקה. ביולי 2016 החלו הצילומים בקייב במצודת קוסוי קאפוניר. במהלך אוגוסט וספטמבר התקיימו הצילומים במנגיסטאו (קזחסטן). בדצמבר הושלמו צילומי הפנים באולפן הקולנוע של אודסה.

באפריל 2017 התקיים משלחת קולנוע נשלחה לקפשגאי (קזחסטן). בחודש מאי נערכו צילומים במבצר בלגורוד ובסביבת בלגורוד-דניסטר. ביוני צולמה הסצנה האחרונה בסרט. באופן כללי, 38 מיקומים ולמעלה ממאה ניצבים השתתפו בצילומי הסרט, מה שמהווה שיא לקולנוע האוקראיני המודרני.

### מימון
הסרט זכה לתמיכה ממשלתית: התקציב הכולל - 44.8 מיליון הריבניה, מחצית מהכספים (22.4 מיליון) סופקו על ידי הסוכנות הממלכתית לקולנוע ("גוסקינו").
### רומן
במרץ 2018 פרסמה הוצאת הספרים "מועדון החוג המשפחתי" רומן מאת אלכסנדר דניסנקו באותו שם, ("טאראס: השיבה"), שבה המחבר כלל סיפורי סיפורים, סצנות ודמויות נוספות. הרומן שפורסם הוא החלק הראשון בטרילוגיה של דניסנקו בשם "שלוש נשמות, שלושה עורבים, שלוש ליריות" ("**Три душі, три ворони, три лірники**") .

## שחרור
ביום חמישי, 9 במרץ 2017, ביום השנה ה-203 להולדת המשורר והסופר האוקראיני טאראס שבצ'נקו, שוחרר טיזר מהסרט "טאראס: השיבה". עם זאת, במשך זמן רב לא הוכרז מועד הקרנת הבכורה. ב-9 במרץ 2019, נערך הקרנת טרום בכורה של הסרט במוזיאון הלאומי טאראס שבצ'נקו.

ב-13 בספטמבר 2019, בכורת הסרט התקיימה בפסטיבל הבינלאומי "ברוקיבקה" בקמניץ-פודולסקי.

כמו כן, לדברי המפיק ולדימיר פיליפוב, גרסת טלוויזיה בת 4 פרקים של הסרט תוצג בהמשך בערוצי הטלוויזיה האוקראינית.

## פרסים
בפסטיבל ברוקיבקה הבינלאומי בספטמבר 2019 בקמניץ-פודולסקי, זכה הסרט בפרס הגבוה ביותר של הפסטיבל עבור הסרט העלילתי האוקראיני הטוב ביותר, עבודתו של במאי הצילום אלכסנדר קרישטלוביץ' הוכרה כטובה ביותר. מיטב הביצועים של התפקידים הראשיים זכו להכרה כשהוענקו פרסים לשחקנית אנה טופצ'י (תפקידה של אגטה אוסקובה) והשחקן יורי שולגן (תפקידה של אירקלי אוסקובה).

בפסטיבל הסרטים הבינלאומי של בוקובינה באוקטובר 2019 הצלם קרישטלוביץ' זכה בפרס עבור עבודת הצילום הטובה ביותר.

בסוף אוקטובר 2019 בפסטיבל הסרטים הבינלאומי Misto Mrii בריבנה, הסרט זכה בפרס הסרט הטוב ביותר.

## קישורים חיצוניים

* 

## הערות שוליים

קטגוריה:סרטי דרמה היסטורית
קטגוריה:סרטים אוקראיניים
קטגוריה:האימפריה הרוסית בתרבות
קטגוריה:סרטי 2020
קטגוריה:סרטי מסע
Sabe Deus

**Sabe Deus** (בעברית: **אלוהים יודע**) הוא סינגל של הפרויקט של עידן רייכל שהוקלט על ידי מוביל הפרויקט עידן רייכל בשיתוף הזמרת הפורטוגזית אנה מורה. השיר יצא לאור ב-29 באפריל 2013, כסינגל השלישי מתוך האלבום "רבע לשש", על ידי חברת התקליטים הליקון.

## רקע וכתיבה
השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בסגנון מוזיקת עולם ומשלב בתוכו פורטוגזית ועברית.

## הצלחה וביקורת
השיר זכה לשבחים רבים ממבקרי המוזיקה. יוסי חרסונסקי סקר את השיר בחיוב תוך שהעניק לו ציון של חמישה כוכבי זהב מתוך חמישה. מגזין "ג'רוזלם פוסט" תיאר את השיר כ"יהלום הכתר של האלבום".

השיר הגיע בשיאו למקום ה-2 במצעד הרשמי של גלגלצ. במצעד הפזמונים השנתי של גלגלצ לשנת 2013 דורג השיר במקום ה-25.

נכון לספטמבר 2025, לשיר יש למעלה מ-3.1 מיליון צפיות ביוטיוב.. גם ברשת הזרמת המדיה ספוטיפיי זכה השיר להצלחה תוך שצבר מעל ל-2 מיליון השמעות.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים בפורטוגזית
קטגוריה:שירים מרובי שפות
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים על אלוהים
קטגוריה:סינגלים בהוצאת הליקון
תפילה זרה (סרט)

**תפילה זרה** (באוקראינית: **Чужа молитва**; שווק במדינות המערב בשם **"87 ילדים"**) הוא הפקה משותפת של אוקראינה וגאורגיה, סרט היסטורי ודרמטי בבימויו של אחטם סייטבלאייב, המבוסס על אירועים אמיתיים. בכורת הסרט באוקראינה התקיימה ב-18 במאי 2017. הסרט מגולל את סיפורה של נערה טטרית מחצי האי קרים בשם סיידה אריפובה, שהצילה במהלך מלחמת העולם השנייה 88 יתומים יהודיים בסכנת חיים.

באוגוסט 2017, הסרט השתתף בבחירה למועמד האוקראיני לפרס האקדמיה האמריקאית לקולנוע, האוסקר, בטקס פרסי האוסקר התשעים בקטגוריית הסרט הטוב ביותר בשפה זרה.
## תקציר עלילת הסרט
הסרט מגולל את סיפורה של סיידה אריפובה, אישה טטרית מקרים שהצילה 88 יתומים יהודים במהלך מלחמת העולם השנייה בשתי הזדמנויות שונות: הראשונה - משואת הנאצים ובפעם השנייה - מכוחות נ.ק.ו.ד. שגירשו את הטטרים מקרים במאי 1944 והוכיחה כי הילדים הם יהודים ולא טטרים.
## שחקנים ודמויות
* לילי יאצבנקו - סיידה אריפובה

## תקציב
תקציב הסרט היה 31 מיליון הריבנות, מתוכם 10 מיליון סופקו על ידי הסוכנות הממלכתית לקולנוע.
## הפקה
הצילומים החלו ב-11 ביוני 2016. בשל סיפוח קרים על ידי רוסיה, מרבית הצילומים התרחשו בגאורגיה, לא הרחק מטביליסי, במקומות דומים לקרים. חלק מהסצנות בסרט צולמו באוקראינה ובישראל ובייחוד ביד ושם, הר הבית, הכותל המערבי ובכנסיית הקבר.

## הכנסות
הסרט הוקרן ב-18 במאי 2017 והוא הכניס סכום של 629,00 הריבניה (₴).
## השתתפות בפסטיבלי קולנוע
תחת השם הבינלאומי "87 ילדים", השתתף הסרט במגוון של פסטיבלי קולנוע יהודיים ברחבי העולם, כולל "פסטיבל הקולנוע הבינלאומי SCHLINGEL - 2018", "פסטיבל הקולנוע היהודי הבינלאומי באוסטרליה - 2018" ו"פסטיבל הסרט היהודי בוקה רטון 2019" הוא זכה להכרה רבה ואף היה מועמד לפרס של האקדמיה האוקראינית לקולנוע.

## קישורים חיצוניים
* 

* 

## הערות שוליים

קטגוריה:סרטי 2017
קטגוריה:סרטי מלחמת העולם השנייה
קטגוריה:סרטים אוקראיניים
קטגוריה:סרטים גאורגיים
קטגוריה:סרטים המבוססים על סיפור אמיתי
קטגוריה:סרטים על השואה
קטגוריה:זיכרון שואת יהודי אוקראינה
ג'ים הגדורן

**ג'יימס לי הגדורן** (באנגלית: **James Lee Hagedorn**; 4 באוגוסט 1962 – 17 בפברואר 2022) היה פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת מינסוטה.

## ביוגרפיה
הגדורן נולד בעיר בלו אֶרת' שבדרום מינסוטה ב-1952, בנם של טום הגדורן לשעבר חבר הקונגרס ורעייתו קת'לין (לבית מיטלסטאדט). הוא גדל בין חווה חקלאית משפחתית שבעיירה טרומן לבין וושינגטון הבירה, שם אביו עבד בגבעת הקפיטול. ב-1993 השלים הגדורן לימודי תואר ראשון באוניברסיטת ג'ורג' מייסון. לאחר לימודיו הגבוהים שימש הגדורן כעוזר פרלמנטרי עבור חבר בית הנבחרים ארלן סטנאגלנד.

בשנים 1991–1998 עבד הגדורן במחלקת האוצר של ארצות הברית כמנהל לענייני חקיקה ויחסי ציבור בשירות לניהול פיננסי של המחלקה, ובהמשך מונה למפקח לענייני קונגרס בלשכה לחריטה והדפסה (Bureau of Engraving and Printing).

בבחירות 2016 בארצות הברית התמודד לבית הנבחרים של ארצות הברית מטעם מחוז הקונגרס הראשון, אך הפסיד לטים וולז, גם בבחירות 2014 ניצב מול וולז והפסיד לו. לעומת זאת, כאשר וולז הודיע על פרישתו מהקונגרס לקראת בחירות 2018 לשם התמודדותו לתפקיד מושל מינסוטה, גבר הגדורן על דניאל פיהאן, מועמד המפלגה הדמוקרטית.

ב-18 בדצמבר 2019 הצביע הגדורן נגד שני הסעיפים בהם הואשם נשיא ארצות הברית דונלד טראמפ במסגרת משפט ההדחה שלו.

בין השנים 2002–2012 פרסם הגדורן יומן רשת תחת הכותרת "Mr. Conservative" ("מר שמרן"), שם פורסמו שלל מאמרים והצהרות שנויות במחלוקת, שכללו פקפוק באזרחותו של ברק אובמה, עלבונות סקסיסטיים, כינוי גנאי כלפי יוצא צבא בכיסא גלגלים והתבדחות על מותו של יריב פוליטי. במהלך מסע הבחירות שלו ב-2014 פרסם הגדורן "התנצלות כנה ולבבית" על אמירותיו. במסע הבחירות של 2018, נציגי ועדת הקונגרס הרפובליקנית הלאומית גרסו כי לא ידעו על אמירותיו של הגדורן, ובהמשך אפיינו את יומן הרשת שלו כ"בלתי הולם".

אף על פי שמעולם לא הביע עוינות מפורשת כלפי יהודים, על הגדורן נמתחה ביקורת על שימוש בדימויים אנטישמיים. לראיה, ב-2008, כתב הגדורן בבלוג שלו כי הסנאטור הדמוקרטי ג'ו ליברמן תמך במלחמת עיראק בשל היותו יהודי. ב-2018 פרסמה ועדת הקונגרס הרפובליקנית הלאומית תעמולת בחירות בה תואר דניאל פיהאן, יריבו הדמוקרטי של הגדורן, כמו גם קולין קאפרניק, כ"כאספסוף שמאלני שקיבל תשלום עבור יצירת מהומות ברחובות" במימונו של הנדבן היהודי ג'ורג' סורוס.

ב-17 בפברואר 2022 נפטר הגדורן לאחר מאבק במחלת הסרטן.

## קישורים חיצוניים

* 

* 

## הערות שוליים

קטגוריה:אמריקאים ילידי מינסוטה
קטגוריה:אמריקאים ממוצא גרמני
קטגוריה:בוגרי אוניברסיטת ג'ורג' מייסון
קטגוריה:חברי בית הנבחרים של ארצות הברית ממינסוטה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:אמריקאים שנולדו ב-1962
קטגוריה:אמריקאים שנפטרו ב-2022
נקודת טשטגו

**נקודת טשטגו** או **נקודת טאשטגו** (באנגלית: **Tashtego Point**) היא לשון יבשה סלעית בחוף המזרחי של ארץ גרהאם, שבאנטארקטיקה.

הלשון מהווה את הקצה המזרחי של המצוק המהווה את הגדה הדרומית של קרחון סטאב.

## היסטוריה
### גילוי ומיפוי לשון היבשה

הנקודה נסקרה וצולמה על ידי סקר שטחי חסות איי פוקלנד בשנת 1947.

### מקור השם

שמה של הנקודה ניתן לה על ידי הוועדה המייעצת לשמות אנטארקטיים של בריטניה.

הנקודה נקראת על שם "טשטגו" - דמות מספרו של הרמן מלוויל, "מובי דיק".

שם זה ניתן בדומה לשמות אתרים נוספים באזור, הקרויים על שם דמויות מהספר.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA448&lpg=PA448&dq=%22Tashtego+Point%22&source=bl&ots=qbWIsvOes7&sig=ACfU3U3hVEmHqJQHunlvUJ6jSCksBrwn0A&hl=en&sa=X&ved=2ahUKEwjqgZrK9tboAhXNsaQKHRRrCPoQ6AEwA3oECAoQKA#v=onepage&q=%22Tashtego%20Point%22&f=false Sailing Directions (planning Guide) and (enroute) for Antarctica]**, P 276

## קישורים חיצוניים
* נקודת טשטגו באתר הסקר הגאולוגי של ארצות הברית
* נקודת טשטגו באתר הגאזט האנטארקטי של ממשלת אוסטרליה
* נקודת טסטגו באתר הגאזט האנטארקטי המשווה SCAR של ממשלת אוסטרליה
* נקודת טשטגו באתר marineregions
* מפת אזור נקודת טשטגו

## הערות שוליים

טשטגו
טשטגו
מאווקה נסיכת היער

**מאווקה נסיכת היער** (באוקראינית: Мавка. Лісова пісня, בתרגום חופשי: **מאווקה: שיר היער**) הוא סרט תלת־ממד אוקראיני המבוסס על הדרמה "שיר היער" של לסיה אוקראינקה ומושפע מהמיתולוגיה העממית.

## תקציר עלילת הסרט
200px|שמאל
היערות האוקראינים חסרי הגבול הסתירו זה מכבר סודות ותעלומות רבים. כאן, בין העצים בני מאות השנים, חיים יצורים מיתיים חריגים ששומרים על עולמם הבלתי נראה לעין האנושית. מאווקה היא נימפת יער מקסימה. ייעודה העיקרי הוא להגן על היער ועל ליבו - מקורות החיים עצמם - מפני כל הסביבה, כולל אנשים. לוקאש הוא בחור כפר רגיל שאוהב מוזיקה ומשקיע את כל הכישרון שלו בנגינה. בזכות המוזיקה של הבחור קורה נס: מאווקה ולוקאש נפגשים ומתאהבים.

איחודם ממילא כמעט בלתי אפשרי, אך ישנם מכשולים עוד יותר כאשר קאלינה, שכירת חרב רבת עוצמה, מופיעה בכפר. לא הרחק מהיער היא בונה מנסרה, שהיא רק כיסוי למטרה האמיתי - להגיע ללב היער. קאלינה יודעת שהמפתח אליו הוא מאווקה, שבלבה האהבה כבר התיישבה והפכה אותה לפגיעה. כדי לנצל את מאווקה, קאלינה בוחרת את לוקאש, האיכר המאוהב, כמכשיר לתיעול נשמות מלאות כעס ופחד.

האם מאווקה ולוקאש יצליחו להגן על רגשותיהם? האם מאווקה יכולה להציל את היער ואת אהבתה? האם כל אחד משני האוהבים יבצע את הבחירה הנכונה?

## הפקה
בספטמבר 2015, שירות העיתונות של חברת Film.UA Group הודיעה על תחילת הפקת סרט אנימציה באורך מלא המבוסס על היצירה הקלאסית "שיר היער". בתחילה הניחו כי התסריט ייכתב על ידי קבוצת התסריט הרוסית הידועה "סכאר". עם זאת, הבחירה הסופית בכל זאת נפלה על ירוסלב וויז'ישק. בדצמבר 2016, הסרט המונפש "מבקה. שיר היער" זכה בבחירה התחרותית של הסוכנות הממשלתית האוקראינית לענייני קולנוע. הפרויקט צוין כאחד הפרויקטים בעלי הפוטנציאל הגבוה ביותר להחזיר את השקעתו מבין 88 פרויקטים שהגיעו לשלב הגמר. נחתם הסכם עם אולפני אנימה-גראד על מתן מימון חלקי מטעם המדינה בסכום של 24.5 מיליון הריבניה, שהם כ-30% מסך התקציב של הסרט. במרץ 2017 מפיקי חברת FILM. UA Group ו-Animagrad ערכו בהצלחה את אירוע הגיוס הבינלאומי הראשון של הפרויקט במסגרת פורום הסרטים המונפשים של אירופה (Cartoon Movie), בו יוצגה אוקראינה לראשונה. בשאלון המסורתי של הפורום, רבים מהמשתתפים קראו למסע הגיוס של הסרט כאחד הטובים מבין 50 הפרויקטים. המפיקים קיבלו שבחים מצד שחקנים מרכזיים בשוק האנימציה, כולל חברת וולט דיסני (סניפיה בגרמניה, שווייץ ואוסטריה), Annecy International Animated Film Festival, CANAL +, TF1 International, Super RTL וחברות רבות אחרות.

## קישורים חיצוניים

* 

* מבקה: שיר היער באתר kino-teatr.ua

## הערות שוליים

קטגוריה:סרטים מבוססי מחזות
קטגוריה:סרטים אוקראיניים
קטגוריה:סרטי 2023
קטגוריה:סרטי אנימציה ממוחשבת
קטגוריה:סרטי תלת-ממד
קטגוריה:סרטי קומדיה מונפשים
קטגוריה:סרטי מדע בדיוני ופנטזיה
קטגוריה:מיתולוגיה סלאבית בקולנוע
משאבת מזרק

ממוזער| משאבת מזרק לשימוש במעבדה.
**משאבת מזרק** היא משאבת עירוי  קטנה (חלק מהמשאבות כוללות גם יכולת עירוי ושאיבה), המשמשת לאספקה הדרגתית של כמויות נוזלים  קטנות (עם תרופות או בלי) לחולה או לשימוש במחקר כימי וביו-רפואי.

היישומים כוללים טוויה אלקטרונית, ריסוס אלקטרוליטי, מיקרו-דיאליזה, מיקרופלואידיקה, זילוח איברים ורקמות, חלוקה, מהילה והזרמת נוזלים.

שימוש נוסף במשאבת מזרק הוא בטיפול פליאטיבי, לאספקה מתמשכת של משככי כאבים, תרופות אנטימטריות (תרופות לדיכוי בחילות והקאות) ותרופות אחרות. שימוש זה מונע תקופות בהן רמות התרופות בדם הן גבוהות מדי או נמוכות מדי, ואת השימוש בטבליות מרובות (במיוחד אצל אנשים המתקשים בבליעה). מכיוון שהתרופות ניתנות באופן תת-עורי, תחום היישום הוא כמעט בלתי מוגבל, אם כי בצקת עלולה להפריע לפעולה של תרופות מסוימות.

משאבות מזרק יעילות גם להעברת תרופות בעירוי לדם תוך מספר דקות. במקרה של תרופה שיש לספק אותה לאט לאט במהלך מספר דקות, מכשיר זה חוסך זמן לצוות ומפחית שגיאות.

משאבות מזרק שימושיות גם ביישומים מיקרו-פלואידיים, כמו תכנון ובדיקת מיקרו-ריאקטורים, וגם בכימיה לצורך שילוב איטי של נפח קבוע של נוזלים בתמיסה.

## קישורים חיצוניים

קטגוריה:כלי מעבדה
קטגוריה:טכנולוגיה רפואית
מזרק
עד שאין יותר לאן

**עד שאין יותר לאן** הוא סינגל של הפרויקט של עידן רייכל שהוקלט על ידי עידן רייכל. השיר יצא לאור ב-22 ביוני 2013, כסינגל הרביעי מתוך האלבום "רבע לשש", על ידי חברת התקליטים הליקון.

השיר מושר במשקל מורכב של 10/8, כאשר כל תיבה מחולקת בתוכה לקצב של 3-3-2-2 שמיניות.

## רקע וכתיבה
השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בין חמשת השירים הבודדים שביצע רייכל עצמו באלבום "רבע לשש".

כמו כן, השיר הועלה לרשת הזרמת המדיה ספוטיפיי, בסמוך לצאת האלבום.

## הצלחה
השיר הגיע בשיאו למקום הראשון במצעד הרשמי של גלגלצ תוך ששהה שם כ-4 שבועות. במצעד השבועי של רשת ג' הגיע השיר למקום הראשון גם כן. במצעד הפזמונים השנתי של גלגלצ, דורג השיר במקום ה-35. במצעד הפזמונים השנתי של מדיה פורסט דורג השיר במקום ה-92.

נכון לספטמבר 2025, לשיר יש למעלה מ-2.5 מיליון צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:סינגלים בהוצאת הליקון
גרג מרפי

**גרגורי פרנסיס מרפי** (באנגלית: **Gregory Francis Murphy**; נולד ב-5 במרץ 1953) הוא אורולוג ופוליטיקאי אמריקאי, חבר המפלגה הרפובליקנית, המכהן כחבר בית הנבחרים של ארצות הברית מטעם מחוז הקונגרס השלישי של קרוליינה הצפונית מאז ספטמבר 2019.

## ביוגרפיה
מרפי גדל בראלי, בירת קרוליינה הצפונית. הוא למד במכללת דייווידסון ואחר כך בבית הספר לרפואה של אוניברסיטת קרוליינה הצפונית בצ'אפל היל. לאחר שסיים הכשרה כירורגית כללית, רעייתו והוא התיישבו בגרינוויל. טרם היבחרו לאספה הכללית של קרוליינה הצפונית ניהל מרפי קליניקה רפואית, והתמחה בתחום האורולוגיה. מרפי הוסיף להיות חבר בסגל בית הספר "ברודי" לרופאה באוניברסיטת מזרח קרוליינה וראש הצוות במרכז הרפואי וידאנט.

בנובמבר 2015 מונה לבית הנבחרים של קרוליינה הצפונית, שם ייצג את מחוז הבחירה השלישי, בו תָחום מחוז פיט. הוא מונה לבית הנבחרים כדי למלא את שארית כהונתו של בריאן בראון, אשר התפטר מתפקידו.

ב-8 בנובמבר 2016, ביום הבחירות הכלליות שנערכו באותו היום, התמודד מרפי מול בריאן פארקס וניצח בבחירות עם כ-58% מקולות הבוחרים. במהלך כהונתו השנייה בבית הנבחרים של קרוליינה הצפונית, היה מרפי יושב ראש בכיר לענייני מדיניות בריאות ויו"ר להקצבות שירותי אנוש. גם בבחירות 2018 הוסיף להתמודד לבית הנבחרים, וגבר על יריבו כריסטופר ריקסון, מועמד המפלגה הדמוקרטית.

ב-2019 הודיע מרפי על התמודדותו בבחירות המיוחדות לבית הנבחרים של ארצות הברית מטעם מחוז הקונגרס השלישי של קרוליינה הצפונית, כדי להחליף את נציג המחוז וולטר ג'ונס אשר נפטר בעודו בתפקיד. ב-9 ביולי 2019 מרפי התמודד בסיבוב שני בבחירות המקדימות שנערכו במפלגה הרפובליקנית נגד רופאת הילדים ג'ואן פרי, עליה גבר ברוב של כ-19 אחוזים. ביום בחירות המיוחדות ב-10 בספטמבר 2019 הוא ניצח את ראש עיריית גרינוויל לשעבר אלן מ. תומאס עם כ-61% מקולות הבוחרים. הוא חבר בוועדת החינוך והעבודה ובוועדת המדע, החלל והטכנולוגיה.

## קישורים חיצוניים

* 

* 

## הערות שוליים

קטגוריה:אמריקאים ילידי קרוליינה הצפונית
קטגוריה:ראלי: אישים
קטגוריה:אורולוגים
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי מכללת דייווידסון
קטגוריה:בעלי תואר דוקטור מאוניברסיטת קרוליינה הצפונית בצ'אפל היל
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1963
אנרי ד'אבוביל

**אלבר מריה אנרי ד'אבוביל** (; 26 במרץ 1848 – 1 ביולי 1941) היה ז'נרל דה בריגדה בצבא צרפת, אשר התפרסם בשל חלקו בפרשת דרייפוס. בנוסף על כך, הוא כיהן כראש עיריית קראק במשך כמעט עשרים שנה.

## ביוגרפיה
ד'אבוביל נולד ב-26 במרץ 1848 בטירת שאטו דה רוביל הנמצאת בשטח הקומונה מלזרב. אביו, אוגוסט ארנסט ד'אבוביל, היה פוליטיקאי. סבו, אוגוסטין גבריאל ד'אבוביל, היה גנרל בגרנד ארמה. אנרי ד'אבוביל נרשם ב-1866 ללימודים ב אותה סיים כעבור שנתיים. ב-1870 הוא לחם במלחמת צרפת–פרוסיה ובין 1871–1873 הוצב באלג'יריה.

ב-1894 הועלה לדרגת לוטננט קולונל ומונה לסגן מפקד המשרד הרביעי האחראי על ההובלה ועל מסילות הברזל. היה זה ממש עם פרוץ פרשת דרייפוס. במשרדי המטכ"ל הסתובב מסמך אשר נודע בכינוי "הבורדרו", ונכתב בידי קצין בצבא צרפת המרגל עבור הקיסרות הגרמנית. רבים ניסו לזהות למי שייך כתב היד, אולם העלו חרס. כשהובא המסמך בפני ד'אבוביל, הוא הפנה את תשומת לבו של מפקדו, קולונל פאבר (Fabre), לעובדה שסוג הידיעות המוצגות בבורדרו מעיד שהכותב עבד בכל ארבעת המשרדים של הצבא, ופירושו של דבר שהוא אחד מ"המתמחים", היינו קציני המטכ"ל שהוסמכו לא מכבר והיו חייבים לעבור תקופה בכל אחד מהמשרדים לפני ששובצו ביחידותיהם. כעת החיפוש הצטמצם מאוד. המרגל היה מוכרח להיות מתמחה אשר משתייך לאגף הארטילריה. באותה עת עבד במשרדו של פאבר קצין יהודי צעיר בשם אלפרד דרייפוס, והוא התאים בדיוק לתיאור. פאבר לא חיבב את דרייפוס ולפיכך הביא טופס בכתב ידו והשווה בינו לבין תצלום של הבורדרו. אכן נמצא דמיון רב. חוקרים מודרניים אשר השוו את כתב ידו של דרייפוס עם הבורדרו הגיעו למסקנה כי אכן יש דמיון ביניהם, אולם הוא שטחי בלבד ונובע רק מצורת הכתיבה שהייתה מקובלת אז. באותה מידה יכול היה הכתב להיות דומה להרבה כתבים אחרים. פאבר העביר את מסקנותיו הלאה, וכך פרצה פרשת דרייפוס. ד'אבוביל זומן להעיד במהלך משפט רן.

בין השנים 1912–1931 שימש ד'אבוביל כראש עיריית קראק. ב-1916 הוא הועלה לדרגת ז'נרל דה בריגדה. הוא נישא לבתו של המרקיז אמדה דה גובלו. בנו היה הגנרל לואי ד'אבוביל.

## לקריאה נוספת
* .
* .

## הערות שוליים

קטגוריה:גנרלים צרפתים
קטגוריה:פרשת דרייפוס: אישים
קטגוריה:צרפתים במלחמת צרפת–פרוסיה
קטגוריה:בוגרי האקדמיה הצבאית סן-סיר
קטגוריה:מפקדים בלגיון הכבוד
קטגוריה:צרפתים שנולדו ב-1848
קטגוריה:צרפתים שנפטרו ב-1941
סופי קוקסון

**סופי לואיז קוקסון** (באנגלית: **Sophie Louise Cookson**; נולדה ב-15 במאי 1990) היא שחקנית אנגלייה, הידועה בעיקר מהופעתה בתפקיד הסוכנת החשאית רוקסן "רוקסי" מורטון / לנסלוט בסרט הריגול "קינגסמן: השירות החשאי" משנת 2014, וסרט ההמשך "קינגסמן: מעגל הזהב" מ-2017. עוד גילמה את הדמות הראשית בסדרה "המשפט של כריסטין קילר".

## ביוגרפיה
קוקסון גדלה בסאסקס ואחר כך בסאפוק, שם למדה בבית הספר וודברידג'. מאז ילדותה עסקה בשירה ובמחזות זמר. אחרי ששיחקה עם להקת תיאטרון בסיבוב הופעות ביפן, החליטה לעזוב את תחום המשחק וללמוד תולדות האמנות וערבית באוניברסיטת אדינבורו. עד מהרה חזרה לקריירת המשחק והחלה ללמוד במשך שלוש שנים בבית הספר לדרמה של אוקספורד. את הלימודים סיימה ב-2013.

עוד בהיותה בבית הספר למשחק לוהקה קוקסון למיני-סדרה "מונפליט" של ערוץ SKY 1, המבוססת על הרומן באותו שם מאת ג'ון מיד פוקנר. בתחילת 2014 הופיעה קוקסון בעיבוד הקולנועי של הרומן "Unknown Heart" מאת רוזמונד פילצ'ר, בהפקת הרשת הגרמנית ZDF. באותה שנה שיחקה בתפקיד הגדול הראשון שלה בסרט קולנוע, בתפקיד הסוכנת החשאית רוקסן "רוקסי" מורטון, בסרט הריגול "קינגסמן: השירות החשאי", המבוסס על הקומיקס באותו שם מאת מארק מילר ודייב גיבונס.

ב-2016 הופיעה קוקסון בסרט "הצייד: מלחמת החורף" בתפקיד קטן בדמות ציידת בשם פיפה. החל מיוני 2017 הופיעה בסדרה "צוענייה" של נטפליקס בתפקיד הזמרת סידני פירס. אבל הסדרה בוטלה באוגוסט אחרי עונה אחת בלבד, אף על פי שהעונה השנייה כבר הוזמנה והייתה בפיתוח. ביולי שיחקה בסרט האימה "הצליבה" בתפקיד העיתונאית החוקרת את גירוש השדים שנעשה לנזירה. בספטמבר אותה שנה הופיעה מחדש בתפקיד רוקסי מורטון ב"קינגסמן: מעגל הזהב", סרט ההמשך של "קינגסמן: השירות החשאי". עוד הופיעה במחזמר קצר לשיר "Pleader" של להקת האינדי רוק הבריטית אלט ג'יי.

ב-1 במאי 2018 שיחקה קוקסון בתפקיד ג'והאנה מגנט בסרט הדרמה ההיסטורי "Emperor". ההפקה נדחתה אחרי שהאשמות בהונאה נגד המפיק הביאו למעצרו. בסופו של דבר הסרט יצא לאור בשירות הזרמת מדיה הולו. ב-2018 גילמה את דוטי בהפקה של המחזה "Killer Joe" לצדו של אורלנדו בלום, שהועלה בטרפלגר סטודיוס.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגליות שנולדו ב-1990
קטגוריה:אנגלים שנולדו ב-1990
אלקובזאורוס

**אלקובזאורוס** (שם מדעי: *Alcovasaurus*) הוא סוג של דינוזאור בן למשפחת הסטגוזאוריים שחי באמריקה הצפונית של היורה העליון לפני 150 מיליון שנה מזמננו. סוג זה נחשב במשך שנים למין של סטגוזאורוס בעל מספר הבדלים קטנים (אותם החשיבו להבדלים בין זכרים לנקבות), אך בשנת 2015 הוחלט להפרידו לסוג משלו. הוא התגלה בידי משלחת של אוניברסיטת ויומינג בחפירות בתצורת מוריסון בויומינג והוא קרוי על שם "מחצבת אלקובה" (Alcova Quarry), שבאלקובה , מחוז נוטרונה בוויומינג, בה התגלו מאובניו. הסוג כולל מין יחיד - *Alcovasaurus longispinus*, שפירושו: "ארוך", עקב הזיזים הארוכים שעל הזנב.

דינוזאור זה הגיע לאורך של 5.7 מטרים בערך והיה דומה במראהו לקנטרוזאורוס האפריקני ולמירגאיה האירופי, והיה בעל זיזים דקים יחסית ללוחות הענק של הסטגוזאורוס. הוא היה בעל חוליות גבוהות בעלות דוקרנים בולטים שהזדקרו בזוגות משני צדדים, לאורך עצמות הזנב. המבנה שלהם עזר לדקור טורפים כמו האלוזאורוס ולהצליף בהם בפראות. כמו שאר הסטגוזאוריים הוא היה אוכל צמחייה שניזון מצמחים כמו שרכים, ציקסיים ומחטניים.

## קישורים חיצוניים

קטגוריה:בעלי חיים שתוארו ב-2016
קטגוריה:טקסונים שתוארו בידי קנת' קרפנטר
קטגוריה:סטגוזאוריים
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-2016
אודומנטים

שמאל|ממוזער|250x250 פיקסלים| פאיוניה, שבטיה וסביבותיה
ה**אודומנטים** (ביוונית עתיקה: **Ὀδόμαντες**) היו שבט תראקי קדום.
יש הרואים בו כפאיוני , ואילו אחרים טוענים כי השבט היה בוודאות תראקי. האודומנטים נזכרים על ידי הרודוטוס, תוקידידס, סטפנוס מביזנטיון ופליניוס הזקן.

המחוז בו ישבו נקרא על שמם, **אודומנטיקה** (Ὀδομαντική). השבט התיישב על כל ההר הגדול אורבלוס, המשתרע לאורך צפון-מזרח המישור הסטרמוני התחתון, בערך ממלניק (בולגריה) וסידירוקסטרו  (יוון) ועד זיכנה (Zikhne), שם גבלו בפנגאיון , שבמכרות הזהב והכסף שבו הם עבדו יחד עם הפיירים  והסאטרים . בטוחים במיקומם הבלתי נגיש, הם קראו תגר על מגבאזוס . החלק הצפון מערבי של הטריטוריה שלהם נפרש לימינו של סיטאלקס  כשחצה את הר קרקיני ; ומצבם הכללי הולם את תיאורו של תוקידידס, שלפיו הם ישבו מעבר לסטרימון בצפון, כלומר מצפון לסטרימון התחתון. קליאון הזמין את פולס, ראש השבט שלהם, להצטרף אליו עם שכירי חרב תראקים רבים ככל שניתן היה להטיל.

בתקופה הרומית, רוב אדמתם הייתה שייכת לשטח ("כורה") של העיר העתיקה סירה (כיום סרס).

בסכוליה לקומדיה "האכארנים" מאת אריסטופאנס, מעיר מחבר הפרשנות על האודומנטים: "יש האומרים כי הם יהודים". ייתכן ותרם לכך הזיהוי המסורתי הישן בין האל התראקי סבאזיוס עם האל היהודי.

## הערות שוליים

קטגוריה:עמים קדומים
קרחון סטאב

**קרחון סטאב** (באנגלית: **Stubb Glacier**) הוא קרחון בהרי אריסטוטל, בחוף המזרחי של ארץ גרהאם, שבאנטארקטיקה. 

אורכו של הקרחון 20 קילומטרים. 

הקרחון זורם לכיוון מזרח מהר שרה טאודורה, ונשפך לתוך מפרצון סקאר, בין הר קוויקווג ונקודת טשטגו. 

## היסטוריה
### גילוי ומיפוי הקרחון

חלקיו התחתונים של הקרחון נסקרו וצולמו על ידי סקר שטחי חסות איי פוקלנד בשנת 1947.

חלקיו העליונים של הקרחון נסקרו בשנת 1955.

### מקור השם

שמו של הקרחון ניתן לו בשנת 1956 על ידי הוועדה המייעצת לשמות אנטארקטיים של בריטניה.

הנקודה נקראת על שם "סטאב" - דמות מ"מובי דיק" - ספרו של הרמן מלוויל.

שם זה ניתן בדומה לשמות אתרים נוספים באזור, הקרויים על שם דמויות מהספר.

## קישורים חיצוניים

* קרחון סטאב באתר הסקר הגאולוגי של ארצות הברית
* קרחון סטאב באתר הגאזט האנטארקטי של ממשלת אוסטרליה
* קרחון סטאב באתר הגאזט האנטארקטי המשווה SCAR של ממשלת אוסטרליה
* אתרים נוספים הקרויים על שם דמויות מהספר "מובי דיק"
* מפת אזור קרחון סטאב
* מחשבון מרחקים - המרחק מקרחון סטאב לאתרים סמוכים

## הערות שוליים

סטאב
AST (הוצאת ספרים)

**קבוצת ההוצאה לאור AST** (ברוסית: **АСТ**) הוא אחד משני בתי ההוצאה לאור הגדולים ברוסיה (יחד עם אקסמו). בית ההוצאה נוסד ב־1990 בשם TKO "AST". ההוצאה מפרסמת מדריכי ספרות, סיפורים קצרים וספרים פופולריים. ידועה בשיתוף הפעולה שלה עם מחברים כמו יאנוש וישנייבסקי, דמיטרי גלוכובסקי, פולינה דשקובה, סרגיי לוקיאננקו, סרגיי מינאייב, אנדז'יי ספאקובסקי, פאולו קואלו וטרי גודקיינד.

קבוצת ההוצאה לאור כוללת למעלה ממאה חברות שמרביתן בבעלות חברה הרשומה בקפריסין AABP (Advanced Achievement Books Publishers Ltd.) השייכת לבעלי עסקים רוסים. מחזור החברה לא נמסר, אך על פי המתחרות, הכנסות הקבוצה ביוני 2010-יולי 2011 הסתכמו ב-5.7 מיליארד רובל. מאז תחילת יוני 2012, מתנהלת ההוצאה לאור על ידי בית ההוצאה לאור אקסמו.

## היסטוריה
ממוזער|יריד הספרים הבינלאומי במוסקבה 2011. ביתן AST.
בסוף שנות השמונים החליט אנדריי גרצב לפתוח חברת הוצאה לאור משלו. הוא הגיע לרעיון הזה בתהליך איסוף ספרייה משלו. הוא החל ללמוד את עסק ההוצאה לאור. במשך כמה שנים בסופי שבוע, הוא נסע לריגה ולווילנה להשתתף בישיבות מועדון חובבי הספרים.
בשנת 1990 אנדריי גרצב, סרגיי וטטיאנה דרוויאנקו פתחו את AST, כאשר ראשי התיבות "AST" נוצר משמות מייסדי החברה (אנדריי, סרגיי וטטיאנה). בעבודת הקואופרטיב השתתף גם יאקוב חלמסקי. בתחילה עסקה החברה בסחר והחלה להוציא ספרים מאז 1992. הרומנים של רוברט לודלאם, אלכסנדר דיומא, הרולד רובינס, כמו גם ספרים המבוססים על סדרות הטלוויזיה היו בין הראשונים שהוצאת AST הוציאה לאור. בשנת 1993, על פי החלטת המייסדים, החברה פוצלה לחברת "AST" בהנהלתו של אנדריי גרצב, וחברת AST-Press בבעלותם של סרגיי וטטיאנה דרוויאנקו.

בשנת 2003 הפך אנדריי גרצב למייסד הוצאת הספרים Astrel-SPb העוסקת בעיקר בסיפורת ובספרות ילדים. ההוצאה מפרסמת כ-30 ספרים בחודש וייסדה מספר פרסים ותחרויות ספרותיות, בפרט, הפרס הספרותי "כתב היד של השנה". הפרס מוענק לסופרים שואפים שעבודותיהם טרם פרסמו.

### טענות להפרת חוקי מס
עד 2005, AST הפכה לאחת מחברות הפרסום הגדולות ברוסיה. בשנת 2008 רכשה AST את Avanta +, ההוצאה המובילה ברוסיה בהדפסת אנציקלופדיות. שווי העסקה מוערך בטווח שבין 4 מיליון דולר ל-10 מיליון דולר.

במרץ 2012 נודע כי רשויות המס הפדרליות, על פי תוצאות הבדיקות, גבו מע"מ ומס רווח בסכום של 6.68 מיליארד רובל מקבוצת AST. רשויות המס האשימו את AST בשימוש בחברות זמניות בעת מכירת ספרים, בהן התיישבו הרווחים שהיו אז בניכוי מס. מוקדם יותר הגישה ועדת החקירות של רוסיה תביעה פלילית בעוון העלמת מס בהיקף של 1.5 מיליארד רובל נגד אחת מחברות הקבוצה, המפעילה הלוגיסטית PolyMix Center.

### פשיטת רגל ומעבר להנהלת בית ההוצאה לאור "אקסמו"
ב-19 באפריל 2012 נודע כי יחידת המסחר של קבוצת AST, Fifth Ocean LLC, החלה בפהליך שיטת רגל עקב חובות של יותר מ-7.5 מיליארד רובל.

במקביל הודיעה אקסמו, בית הוצאה לאור גדול ברוסיה, על רכישה אפשרית של קבוצת ההוצאה לאור AST. ביוני 2012 הודיע אולג נוביקוב, מנהל חברת "אקסמו", על קבלת אופציה לשליטה ב-AST.

## ביקורת
לדברי אלכס קרווי, בשנים 2006–2007 ההוצאה הפעילה צנזורה פנימית (לאחר ביקור אנשי השירות הפדרלי למלחמה בסמים) כאשר נשלחו הוראות לכל חברות הבת של AST מייד כדי לדווח על הכנת כל פרוזה בעלת תוכן מסוים (למשל, על שטניזם) וספרים שבהם תיאור גרפי של אלימות ומין. בעניין זה צוין כי במקרה של התנגשות עם החוק בעניין הספר שנדפס, המדפיסים ישלמו את כל ההפסדים מכיסם או יפוטרו.

## קישורים חיצוניים

* 

קטגוריה:מוסקבה: חברות
קטגוריה:הוצאות ספרים ברוסיה
ז'אק ז'אן לרמיט

**ז'אק ז'אן לרמיט** (בצרפתית: **Jacques Jean Lhermitte**; 20 בינואר 1877 - 24 בינואר 1959) היה נוירולוג צרפתי.

## ביוגרפיה
לרמיט נולד במונט-סן-פר, במחוז אן שבצרפת, בנו של ליאון אוגוסטין לרמיט, צייר ריאליסטי צרפתי. לאחר שסיים את לימודיו בסנט אטיין, הוא עבר ללמוד בפריז ובשנת 1907 סיים שם את לימודי הרפואה. הוא התמחה בנוירולוגיה והפך לרופא מומחה בשנת 1908 ופרופסור לפסיכיאטריה 1922. במהלך מלחמת העולם הראשונה התמחה בפגיעות בעמוד השדרה והתחיל להתעניין בנוירופסיכיאטריה. התמחות זו הובילה לפרסומים על הזיות חזותיות של העצמי. כאדם מאמין, הוא חקר את ההקשר בין תאולוגיה לרפואה, והדבר הוביל אותו למחקרים מעניינים על איחוז וסטיגמטה.

## מונחים רפואיים
לרמיט היה נוירולוג קליני ידוע ומספר מונחים רפואיים נושאים את שמו:
* **הסימן של לרמיט** : מצב בו כיפוף הצוואר בקרב חולי טרשת נפוצה מייצר תחושות דומות לשוק חשמלי, המשתרעות לאורך עמוד השדרה ועלולות להתפשט לגפיים התחתונות.
* **תסמונת לרמיט**: תסמונת נדירה של שיתוק בעיניים עם ניסטגמוס.
* **תסמונת לרמיט-לווי**: תסמונת של שיתוק מתקדם באיטיות לאחר שבץ מוחי

## ביבליוגרפיה
* *טכניקות anatomo-pathologiques du système nerveux* . פריז, 1914.
* *Psycho-névroses de guerre* . פריז, 1916.
* *Les blessures de la moelle épinière* . פריז, 1917.
* *La section totale de la moelle épinière* . פריז, 1918.
* *Les fondements biologiques de la psychologie* . פריז, 1925.
* *Les hallucinations: clinique et physiopathologie* . פריז, 1951.
* *Vrais et faux possédés.* פריז, 1956.

## קישורים חיצוניים

## הערות שוליים

קטגוריה:נוירולוגים צרפתים
קטגוריה:פסיכיאטרים צרפתים
קטגוריה:מפקדים בלגיון הכבוד
קטגוריה:צרפתים שנולדו ב-1877
קטגוריה:צרפתים שנפטרו ב-1959
דסקי גריי

**דסקי גריי** (באנגלית: **Dusky Grey**) הוא צמד מוזיקלי ולשי שנוסד ב-1 בספטמבר 2016.

## קריירה
ב-22 במרץ 2019, הצמד הוציא את אלבום המוזיקה הראשון שלהם, *Communication*.

ב-8 במאי – 11 במאי 2019, הצמד הופיע בפסטיבל המוזיקה The Great Escape Festival .

## קישורים חיצוניים
* 

* נתונים ביוגרפיים

## הערות שוליים

קטגוריה:צמדים מוזיקליים בריטיים
קטגוריה:מוזיקאים בריטים
הר קוויקווג

**הר קוויקווג** (באנגלית: **Mount Queequeg**) הוא הר בולט, במזרח הרי אריסטוטל בחוף המזרחי של ארץ גרהאם, שבאנטארקטיקה. 

ההר מכוסה חלקית בשלג, ולו שלוש פסגות חרוטיות, הגבוהה שבהן בגובה של 900 מטרים מעל פני הים. 

ההר ממוקם בין שפכם של קרחון סטארבק וקרחון סטאב. 

## היסטוריה
### גילוי ומיפוי ההר

ההר נסקר וצולם בשנת 1947 על ידי סקר שטחי חסות איי פוקלנד.

### מקור השם

שמו של הקרחון ניתן לו בשנת 1956 על ידי הוועדה המייעצת לשמות אנטארקטיים של בריטניה.

הנקודה נקראת על שם "קוויקווג", מטיל הצלצל - דמות מ"מובי דיק" - ספרו של הרמן מלוויל.

שם זה ניתן בדומה לשמות אתרים נוספים באזור, הקרויים על שם דמויות מהספר.

## קישורים חיצוניים

* הר קוויקווג באתר הסקר הגאולוגי של ארצות הברית
* הר קוויקווג באתר הגאזט האנטארקטי של ממשלת אוסטרליה
* הר קוויקווג באתר הגאזט האנטארקטי המשווה SCAR של ממשלת אוסטרליה

## הערות שוליים

קוויקווג
קטגוריה:חוף אוסקר השני